น้องสาวเรามีจุดแดงๆขึ้นเรียงตัวที่มือค่ะ ไม่คัน ไม่เจ็บ ไม่มีอาการอะไรเลย แต่มีจุดแดงๆ สีเข้ม คล้ายๆกับเราเอาหวีมาจิ้มที่มือแบบนั้นเลยค่ะ (อยากแนบรูปให้ดูจัง;-;) แม่เราก็กลัวว่าจะเป็นไข้เลือดออก
สวัสดีค่ะ อาการมีจุดแดงๆ ขึ้นเรียงตัวที่มือ ไม่คัน ไม่เจ็บ ดังกล่าวมานั้น อาจจะมีสาเหตุมาจาก การมีเส้นเลือดฝอยแตกจากการไปเกา การกระทบกระแทก หรือการมีภาวะเกล็ดเลือดต่ำจากสาเหตุใดๆทำให้มีจุดเลือดออกที่มือ ภาวะเส้นเลือดอักเสบที่อาจไม่มีสาเหตุอันตราย หรือมีสาเหตุจาก การมีการติดเชื้อไวรัสในร่างกาย ภูมิคุ้มกันทำลายตนเอง หรือกลุ่มมะเร็งเม็ดเลือดซึ่งต้องดูว่าผู้ป่วยมียาใดที่ใช้ประจำที่อาจส่งผลต่อระดับและการทำงานของเกล็ดเลือดได้หรือไม่ และมีโรคประจำตัวใดที่ส่งผลต่อการแข็งตัวของเลือดด้วยหรือเปล่า จากลักษณะดังกล่าวมาอาจจะเป็นกลุ่มเกล็ดเลือดต่ำ หรือเป็นเส้นเลือดอักเสบได้ในเบื้องต้นไม่ไปแกะเกาบริเวณที่เป็น ยังไม่เอายาอะไรไปทาเอง ใช้น้ำเปล่าสะอาดล้างภายนอก และควรจะไปพบแพทย์ถ้าจุดดังกล่าวคงอยู่นานไม่หายไป เป็นมากขึ้น หรือเริ่มมีอาการเจ็บปวดร่วมด้วย ส่วนไข้เลือดออกนั้นถ้าไม่มีไข้เลยก็แทบจะไม่นึกถึงค่ะ